রাহুলের নাগরিকত্ব নিয়ে অভিযোগকারী বিজেপি নেতাকে সমন ইডির

ওয়েব ডেস্ক: রাহুল গান্ধী (Rahul Gandhi) নাগরিকত্ব বিতর্কে অভিযোগকারীকে সমন ইডির (ED Summons)। ‘রাহুল গান্ধী ব্রিটেনের নাগরিক’ (Rahul Gandhi UK Citizenship), এমনই বিস্ফোরক দাবি করে এলাহাবাদ হাইকোর্টে মামলা দায়ের করেছিলেন ভিগ্নেশ শিশির নামে এক বিজেপি নেতা। লোকসভার বিরোধী দলনেতার নাগরিকত্ব বিতর্কে অভিযোগকারী ভিগনেস শিশিরকে সমন পাঠাল ইডি। এলাহাবাদ হাইকোর্টে শিশিরের করা সম্পর্কিত জনস্বার্থ মামলায় ইডি’র সমনে চাঞ্চল্য।

গ্রেট ব্রিটেনের একটি সংস্থার,Backops Limited ডিরেক্টর থাকাকালীন রাহুল নিজেকে ব্রিটিশ নাগরিক হিসেবে ঘোষণা করেছিলেন। সেই দাবি যদি সত্যি হয়, তাহলে তিনি ভারতের সংসদ সদস্য হতে পারেন না। এই অভিযোগের ভিত্তিতে রাজনৈতিকভাবে স্পর্শকাতর এই মামলায় ফরেন এক্সচেঞ্জ ম্যানেজমেন্ট অ্যাক্ট বা ফেমা আইন অনুযায়ী ইডি’র হস্তক্ষেপ। বিজেপি নেতা নিজেই জানিয়েছেন, তাঁকে ইডির তরফে নোটিস পাঠানো হয়েছে এবং আগামী ৯ সেপ্টেম্বর ইডি দফতরে হাজিরার নির্দেশ দেওয়া হয়েছে। অভিযোগের স্বপক্ষে যাবতীয় নথি ও প্রমাণ দাখিল করতে বলা হয়েছে। জানিয়েছেন শিশির। আদালতে মামলা করার জেরে স্বরাষ্ট্রমন্ত্রকের তরফেও তাঁকে নোটিস পাঠানোর কথা জানিয়েছিলেন বিজেপি নেতা। এবার সেই মামলায় যাবতীয় তথ্য জানতে মামলাকারী ভিগ্নেশকে নোটিস পাঠাল ইডি।

আরও পড়ুন: আদালতে রাজনৈতিক লড়াই নয়: বিজেপিকে সুপ্রিম কোর্ট

উল্লেখ্য, এই অভিযোগের প্রেক্ষাপটে অভিযোগকারীর নিরাপত্তা সম্পর্কে উদ্বেগ প্রকাশ এলাহাবাদ হাইকোর্টের। ২৮ আগস্ট বিচারপতি সঙ্গীতা চন্দ্র ও বিচারপতি ব্রিজ রাজ সিং-এর অভিযোগকারিকে ২৪ ঘন্টার নিরাপত্তা দেওয়ার নির্দেশ। একই সঙ্গে এইসব অভিযোগের সত্যতা যাচাই করার জন্য ব্রিটিশ কর্তৃপক্ষের সঙ্গে কেন্দ্রীয় সরকারকে যোগাযোগ করার নির্দেশ। প্রসঙ্গত, দাখিল করা মামলার সঙ্গে ওই সংস্থার রেজিস্ট্রেশন সার্টিফিকেট, বারকোড ইত্যাদিও শিশির জমা দিয়েছেন। সেখানে রাহুল সম্পর্কিত যাবতীয় তথ্যের তালিকা রয়েছে। প্রসঙ্গত, রাহুল গান্ধীর নাগরিকত্ব নিয়ে এলাহাবাদ হাইকোর্টে একটি মামলা চলছে। মামলাকারীর অভিযোগ রাহুল ব্রিটিশ নাগরিক। সেই সমস্ত তথ্যপ্রমাণ তিনি মামলায় জমা করেছেন। কেন্দ্রীয় সরকারের কাছে নির্দিষ্ট তথ্য না থাকায় মামলাটি আগে বাতিল হয়ে গেলেও সম্প্রতি ব্রিটিশ সরকার কেন্দ্রীয় সরকারকে রাহুল গান্ধীর নাগরিকত্ব সংক্রান্ত নথি তুলে দেওয়ার পর হাইকোর্ট মামলাটি নতুন করে চালু করেছে।

অন্য খবর দেখুন